b'\n_START_ARTICLE_\nKaikista kapinallisin\n_START_SECTION_\nJuoni\n_START_PARAGRAPH_\n17-vuotias nuorisorikollinen Colin Smith (Tom Courtenay) joutuu kasvatuslaitokseen, jonka vapaamieliset virkailijat huomaavat h\xc3\xa4nen juoksijankykyns\xc3\xa4 ja antavat h\xc3\xa4nelle vapauden harjoitella laitoksen ulkopuolella tulossa olevan nuorisovankiloiden v\xc3\xa4lisen kilpailun edell\xc3\xa4. Takaumina n\xc3\xa4ytet\xc3\xa4\xc3\xa4n pojan taustaa ja rikollisuraan vaikuttaneita tapahtumia. Auktoriteetteja vastaan kapinoivan nuorukaisen per\xc3\xa4\xc3\xa4nantamattomuus paljastuu kilpailun lopun kepposessa.\n_START_SECTION_\nVastaanotto\n_START_PARAGRAPH_\nElokuva sai teatteriensi-iltansa Suomessa Helsingin Adlonissa 1963, ja se on esitetty TV1:ss\xc3\xa4 1976. Helsingin Sanomien Mauri Taviola luonnehti tv-esityksen alla sit\xc3\xa4 er\xc3\xa4\xc3\xa4nlaiseksi kevyen luokan rikoselokuvaksi ja yhteiskunnalliseksi analyysiksi, jonka arkirealismi ja kurjien olojen kuvaus olivat 1960-luvun alussa raikkaita keinoja mutta h\xc3\xa4nest\xc3\xa4 1970-luvun katsojalle jo ik\xc3\xa4vystytt\xc3\xa4vi\xc3\xa4._NEWLINE_Kaikista kapinallisin valittiin sijalle 61 British Film Instituten vuonna 1999 kokoamalla listalla 1900-luvun sadasta parhaasta brittielokuvasta.The New York Timesin kriitikot valitsivat Kaikista kapinallisimman vuonna 2004 yhdeksi kaikkien aikojen tuhannesta parhaasta elokuvasta maailmassa.'